b'\n_START_ARTICLE_\nGorski lovci\n_START_PARAGRAPH_\nGorski lovci (nem\xc5\xa1ko Gebirgsj\xc3\xa4ger) je tradicionalni naziv za pripadnike in enote nem\xc5\xa1kih gorskih enot._NEWLINE_Samo poimenovanje je sestavljeno iz gorski (torej podro\xc4\x8dje delovanja so gore) ter lovec, ki ozna\xc4\x8duje enote lahke pehote._NEWLINE_Trenutno edina formacija, ki nadaljuje to tradicijo, je 23. gorska brigada (izvirno 23. Gebirgsj\xc3\xa4ger-Brigade).\n_START_SECTION_\nSimbol\n_START_PARAGRAPH_\nZna\xc4\x8dilna simbola gorskih lovcev sta t. i. Bergm\xc3\xbctze (gorska kapa) ter planika, ki se pojavlja na na\xc5\xa1itkih, oznakah ter grbih.\n_START_SECTION_\nPrva svetovna vojna\n_START_PARAGRAPH_\nZgodovina nem\xc5\xa1kih gorskih enot je relativno kratka, saj so prvi dve brigadi ustanovili \xc5\xa1ele med prvo svetovno vojno, saj do tedaj niso imeli primerne enote, ki bi se lahko zoperstavila francoskim chasseurs alpin. Brigadi so sestavili predvsem iz pripadnikov lahke pehote iz Bavarske in W\xc3\xbcrtemberga, ki so bili \xc5\xbee od malega v gorah.'